DAVID
బెంగళూరులో డేవిడ్‌ వార్నర్‌ సందడి
న్యూఢిల్లీ: ఆస్ట్రేలియా ఓపెనర్‌ డేవిడ్‌ వార్నర్‌ తన కుటుంభ సభ్యులతో గురువారం సందడి చేశాడు.నాలుగు టెస్టుల బోర్డర్‌-గవాస్కర్‌ సిరీస్‌ ఆడేందుకు ఆస్ట్రేలియా భారత పర్యటనకు వచ్చింది.ఈ సిరీస్‌లో ఇప్పటికే రెండు టెస్టులు ముగిశాయి.ఇరు జట్లు చెరో టెస్టు గెలువడంతో సిరీస్‌ 1-1తో సమమైంది.బెంగళూరు వేదికగా ఇరు జట్ల మధ్య రెండవ టెస్టు ముగియడంతో ఆస్ట్రేలియా ఓపెనర్‌ డేవిడ్‌ వార్నర్‌ కుటుంబ సభ్యులతో ఎక్కువగా గడుపుతున్నాడు.వార్నర్‌ భార్య క్యాండీ పాల్జన్‌,ఇద్దరు కుమార్తెలకే వీలైనంత ఎక్కువ సమయం కేటాయిస్తున్నాడు. ఈ సందర్భంగా డేవిడ్‌ భార్య,కుమార్తెలతో సరదాగా గడిపిన కొన్ని ఫోటోలు,వీడియోలు సోషల్‌ మీడియా ద్వారా అభిమానులతో షేర్‌ చేసుకున్నాడు.ఇప్పుడు ఈ ఫోటోలు సోషల్‌ మీడియాలో వైరల్‌ అవుతున్నాయి. అయితే వార్నర్‌ భార్య, పిల్లలు తిరిగి ఆస్ట్రేలియా వెళ్లిపో తున్నారు. దీంతో వార్నర్‌ తన కుటుంబ సభ్యులను ఎంతో మిస్‌ అవుతున్నట్లు ట్విటర్‌లో కామెంట్‌ పెట్టాడు.బెంగళూరులో ఎంతో బాగా గడిచిందని వార్నర్‌ పేర్కొన్నాడు. వార్నర్‌ కుటుంబ సభ్యులు తిరిగి ఆస్ట్రేలియాకు వెళ్లి పోతున్న సందర్భంగా ఆటగాళ్లు బస చేసిన హోటల్‌ వద్దకు వచ్చిన అభిమానులతో డేవిడ్‌, ఆయన కుమార్తె ఐవీ సెల్ఫీలు దిగుతూ సందడి చేశారు.అంతకు ముందు గేమ్స్‌ జోస్‌లో తన భార్య,కుమార్తెలతో వార్నర్‌ సందడి చేశాడు.